### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen vedtog den 21. juni 2023 en klimahandleplan – ”Kalundborg 2050”, der har sat mål for at nedbringe udledningen af drivhusgasser og tilpasse sig klimaforandringerne.
Målet er at reducere udledningen med 70 % inden 2030 og opnå klimaneutralitet i 2050. Kommunalbestyrelsen har med Klimahandlingsplanen besluttet løbene at følge op på klimaindsatsen for at kunne ændre prioriteringer og indsatser.
Administrationen fremlægger årsrapport for indsatsen i 2023 med status og anbefalinger.

## Indstillinger

Direktøren indstiller, at Kalundborg Kommunes årsrapport Klima 2023 godkendes.

## Behandling

Teknik- og Miljøudvalget.

## Sagsfremstilling

Årsrapport Klima 2023 består af to dele. Del 1 (Bilag 1) gør status over indsatsen for at nedbringe udledningen af drivhusgasser.
Del II (Bilag 2) gør status over indsatsen for at forebygge effekterne af klimaændringerne.
For både Del 1 og Del 2 er der givet forslag til justering af indsatsen.

Drivhusgasregnskabet (Klimahandlingsplanens Del I)

Indsatserne i klimahandleplanen baserer sig på et drivhusgasregnskab for kommunen som geografisk enhed udarbejdet i foråret 2023 med 2019 som basisår.
For at følge udviklingen bliver der udarbejdet et drivhusgasregnskab én gang om året (i 4. kvartal).

Hovedkonklusionerne på basis af drivhusgasregnskabet opgjort ultimo 2023:

* Samlet set er CO2-udledningen faldet svagt
* Det markante fald i CO2 under kategorien ’Energi’ skyldes udfasningen af kul på [adresse] i 2019-2020
* Hovedparten af ændringerne i drivhusgasregnskabet skyldes justeringer foretaget i den nye opgørelsesmetode (fx er Charlotte Nørgaard transport’ flyttet fra kategorien ’Transport’ til kategorien ’Energi’)
* Implementering af klimahandlingsplanen kan endnu ikke ses afspejlet i regnskabet for CO2-reduktion.

Konklusion og anbefalinger (CO2-reduktion - Klimahandlingsplanen Del I)
Der er i årsrapportens bilag 1 givet en status for hver af de 19 handlinger, der skal medvirke til at nedbringe udledningen af CO2.

I 2023 er der foretaget vigtige skridt og truffet beslutninger, der bidrager til en væsentlig CO2-reduktion, som fx Jørgen Jakobsen planer om at opføre et anlæg til opsamling og lagring af CO2.
Der arbejdes intensivt med beslutninger om grøn omstilling i flere store virksomheder, fx. markant udvidelse af biogasproduktion, og omstilling fra fossile brændstoffer til grønne e-fuels og en historisk stor udbygning af el infrastrukturen til forsyning af Kalundborg.
Der er dog brug for en vedholdende og ambitiøs klimaindsats nu og de næste 5-6 år, hvis 2030-målsætningen skal indfris.
CO2-reduktionerne fra udtagning af lavbundjorde og skovrejsning er endnu ikke sikkert forankret i konkrete handlinger i et omfang, der modsvarer målene.
Yderligere bliver det vanskeligt at nå en firedobling af den vedvarende energi på land med den nuværende indsats.

[adresse] handlinger er beskrevet på et overordnet niveau. For at kunne følge udviklingen må handlingerne konkretiseres.
I 2024 anbefaler administrationen, at der  bliver fokus på at få besluttet og fastlagt delmål for de enkelte klimaindsatser.
Anbefalingen på den korte bane er at konkretisere og beskrive de enkelte klimaindsatser, klarlægge finansiering og muligheder for samarbejde med relevante aktører.

Konklusion og anbefalinger (Klimatilpasning - Klimahandlingsplanens Del II)

Af status (bilag 2) ses at langt de fleste handlinger ikke igangsat. En del har forventet opstart i 2024.
For mange gælder, at der først skal arbejdes med at konkretisere og detailplanlægge indsatsen. Der kan være tale om komplekse og flerårige projekter.
Det er derfor helt afgørende at prioritere og planlægge indsatsen nu, for at få de nødvendige ressourcer og kompetencer til at løfte opgaverne.

I 2023 blev Spildevandsplan 2023-2027 vedtaget og i forlængelse heraf er der dialog med Kalundborg Forsyning om en strategi for håndtering af regnvand.
Der er ligeledes igangsat et samarbejde om en ny helhedsplan for [adresse], herunder at finde finansiering til projektet.

Der bliver brug for en ambitiøs indsats for at tilpasse samfundet til klimaforandringerne, fx våde vintre, skybrud og oversvømmelser. Anbefalingen er først og fremmest at der bliver afsat de nødvendige ressourcer til arbejdet med at planlægge og gennemføre de enkelte klimatilpasningstiltag.
Der bør prioriteres medarbejdertimer til en kontinuerlig indsats og den kapacitetsopbygning i kommunes organisation, som er nødvendig for at projekter kan gennemføres i tæt samarbejde med forsyningsselskaber, virksomheder, lodsejere mfl.

## Økonomiske konsekvenser

Ingen.